**DÔVODOVÁ SPRÁVA**

**A. VŠEOBECNÁ ČASŤ**

Návrh zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (ďalej len „návrh zákona“) predkladajú poslanci Národnej rady Slovenskej republiky Andrea Turčanová, Igor Janckulík, František Majerský a Martin Šmilňák .

V predkladanom návrhu zákona sa zavádza nový druh oprávneného záujmu na zber osobných údajov pre obce a mestá z dôvodu, aby jednoduchšie a v súlade s Nariadením GDPR a zákonom č. 18/2018 Z. z. o ochrane osobných údajov mohli zabezpečovať občianske obrady pre svojich obyvateľov a taktiež oceňovať mimoriadne životné udalosti svojich obyvateľov z hľadiska požiadaviek ochrany osobných údajov. Napr. v samospráve občan musí prísť podľa aktuálne platného právneho stavu nahlásiť na úrad, že súhlasí s tým, aby ho samospráva pozvala na oslavu jeho životného jubilea, resp. aby mu mohla čo i len poslať pohľadnicu pri významnom životnom jubileu. Výzva samosprávy občanovi, aby prišiel podpísať tlačivo o súhlase so spracúvaním osobných údajov následne často nie je samotnými občanmi pozitívne vnímané a spôsobuje v praxi spoločenské nezhody.

Návrh zákona má pozitívne sociálne vplyvy, pozitívny vplyv na služby verejnej správy pre občana a pozitívny vplyv na manželstvo, rodičovstvo, rodinu. Návrh zákona nemá žiaden vplyv na podnikateľské prostredie, rozpočet verejnej správy, informatizáciu spoločnosti a na životné prostredie.

Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, medzinárodnými zmluvami a medzinárodnými dokumentmi, ktorými je Slovenská republika viazaná, zákonmi a s právom Európskej únie.

**B. OSOBITNÁ ČASŤ**

**K Čl. I**

Od účinnosti zákona o ochrane osobných údajov 18/2018 Z. z. samosprávy nemôžu spracúvať údaje o občanoch s trvalým pobytom obci, nemôžu zasielať pozdravy, prípadne pozvánky pri životnom jubileu bez predchádzajúceho súhlasu daného občana, čím dochádza ku kurióznym situáciám, kedy občan, ak má záujem o pozvanie na občiansky obrad vlastného jubilea, musí najskôr prísť sám nahlásiť na úrad súhlas so spracúvaním osobných údajov, inak mu nie je možné gratulovať. Touto zmenou, ktorá zaraďuje občianske obrady medzi úlohy obce pri výkone samosprávy, sa samosprávy stávajú oprávneným spracovateľom týchto údajov, a tak nemusia predvolávať občanov o získanie súhlasu a taktiež neriskujú pokutu za porušenie zákona v prípade absencie súhlasu občana so spracovaním osobných údajov.

**K Čl. II**

Navrhuje sa účinnosť návrhu zákona od 1. januára 2025.

**DOLOŽKA ZLUČITEĽNOSTI**

**návrhu zákona** **s právom Európskej únie**

**1. Navrhovateľ zákona:** poslanci Národnej rady Slovenskej republiky Andrea Turčanová, Igor Janckulík, František Majerský a Martin Šmilňák.

**2. Názov návrhu právneho predpisu:** Návrh zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov

**3. Predmet návrhu zákona:**

a) nie je upravený v primárnom práve Európskej únie,

b) nie je upravený v sekundárnom práve Európskej únie,

c) nie je obsiahnutý v judikatúre Súdneho dvora Európskej únie.

**Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.**

**Doložka vybraných vplyvov**

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Základné údaje** | | | | | | | |
| **Názov návrhu zákona** | | | | | | | |
| Návrh zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov | | | | | | | |
| **Navrhovateľ** | | | | | | | |
| Poslanci Národnej rady Slovenskej republiky Andrea Turčanová, Igor Janckulík, František Majerský a Martin Šmilňák. | | | | | | | |
|  | | | | | | | |
| 1. **Definovanie problému** | | | | | | | |
| Výklad zákona č. 18/2018 Z. z. značne skomplikoval obciam a mestám výkon občianskych obradov akými sú uvítanie do života, jubileá, nakoľko vyžaduje súhlas občana, ktorý predchádza samotnému občianskemu obradu. Je to ukážkový príklad zbytočnej byrokracie v čase keď sa prijímajú na vládnej a parlamentnej úrovni opatrenia na debyrokratizáciu spoločnosti. | | | | | | | |
| 1. **Ciele a výsledný stav** | | | | | | | |
| Cieľom navrhovanej právnej úpravy je umožnenie obciam a mestám osláviť jubileá a výročia svojich obyvateľov bez nutnosti ich predvolávania na úrad kvôli získaniu súhlasu na použitie ich osobných údajov, a tým ľahšie a efektívnejšie zabezpečovanie jednej z funkcií ktoré samosprávy pre svojich obyvateľov poskytujú. Samosprávy z hľadiska svojej pôsobnosti disponujú osobnými údajmi svojich obyvateľov.  Pozitívom navrhovanej úpravy bude nepochybne menej konfliktných situácií a nedorozumení, ktoré vyplývali z doteraz platného legislatívneho stavu. | | | | | | | |
| 1. **Dotknuté subjekty** | | | | | | | |
| Návrh zákona sa týka všetkých obcí a miest ako aj ich obyvateľov v Slovenskej republike. | | | | | | | |
| 1. **Alternatívne riešenia** | | | | | | | |
| Alternatívne riešenie by mohlo byť redukcia alebo absencia na organizovanie niektorých občianskych obradov v snahe predísť spoločenským nezhodám. úplný zákaz reklamy, teda nonstop.  Nulový variant by znamenal ponechanie súčasného stavu nutného získania súhlasu s použitím osobných údajov, a tým často namáhavej cesty dôchodcu resp. mladých rodičov na obecný resp. mestský úrad zo strany jubilanta. | | | | | | | |
| 1. **Vykonávacie predpisy** | | | | | | | |
| Navrhovaná právna úprava nepredpokladá prijatie alebo zmenu už existujúcich vykonávacích predpisov. | | | | | | | |
| 1. **Transpozícia práva EÚ** | | | | | | | |
| Neaplikuje sa v tomto prípade. | | | | | | | |
|  | | | | | | | |
| 1. **Preskúmanie účelnosti** | | | | | | | |
| Navrhujeme preskúmanie účinnosti a účelnosti a zároveň vyhodnotenie vplyvov tejto právnej úpravy po piatich rokoch od jej prijatia. | | | | | | | |
| 1. **Vybrané vplyvy materiálu** | | | | | | | |
| **Vplyvy na rozpočet verejnej správy** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | Áno |  | | Nie |  | Čiastočne |
| **v tom vplyvy na rozpočty obcí a vyšších územných celkov** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | Áno |  | | Nie |  | Čiastočne |
| **Vplyvy na podnikateľské prostredie** |  | **Pozitívne** |  | | **Žiadne** |  | **Negatívne** |
| predpokladané vyčíslenie: |  |  | |  |  |  |  |
| **Sociálne vplyvy** |  | **Pozitívne** |  | | **Žiadne** |  | **Negatívne** |
| **Vplyvy na životné prostredie** |  | **Pozitívne** |  | | **Žiadne** |  | **Negatívne** |
| **Vplyvy na informatizáciu spoločnosti** |  | **Pozitívne** |  | | **Žiadne** |  | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana** |  |  |  | |  |  |  |
|  |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo, rodinu a deti** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| Návrh zákona má pozitívne sociálne vplyvy, pozitívny vplyv na služby verejnej správy pre občana ako aj na manželstvo, rodičovstvo, rodinu. Návrh zákona nemá žiaden vplyv na podnikateľské prostredie, rozpočet verejnej správy, informatizáciu spoločnosti a na životné prostredie. |
| 1. **Kontakt na spracovateľa/súčinnosť** |
| Navrhovateľ spracoval návrh zákona v súčinnosti s odbornými tímami Kresťanskodemokratického hnutia. |
| 1. **Stanovisko gestorov** |
| *Stanovisko Ministerstva financií SR* **vyžiadané  priložené**  *Stanovisko Ministerstva hospodárstva SR*  **vyžiadané  priložené** |